Роберт Ангус Смит

**Роберт Ангус Смит**  (англиски: *Robert Angus Smith***,**15 февруари 1817 - 12 мај 1884) бил шкотски хемичар, чиј фокус на  истражување биле бројни еколошки теми . Тој е познат по неговото истражување за загадувањето на воздухот во 1852 година, кога го открил она што денес е познато како *[[Кисел дожд|кисели дождови]]* . Тој понекогаш се нарекува и како „татко на киселиот дожд“.

## Образование и ран живот
мини|Кралско здружение за хемија - сина плоча во чест на Смит на плоштадот Гросвенор Манчестер, местото на лабораторијата на Смит.
Тој бил роден во Полокшоус, Глазгов. Смит се школувал на Универзитетот во Глазгов кога се спремал за служба во црквата на Шкотска, но заминал пред да дипломира. Работел како личен учител и, придружувајќи го семејството во Гизен во 1839 година. Тој останал во Германија да студира хемија под надзор на Јустус фон Либиг. Смит докторирал во 1841 година.
## Кариера и истражување
По враќањето во Англија, тој повторно размислувал за Светите наредби, но наместо тоа тој заминал во Манчестер за да се приклучи кон хемиската лабораторија на Лион Плејфер во Кралската институција во Манчестер . Тука тој се вклучил во работата поврзана со некои еколошки прашања на првиот индустриски град во светот.

Смит работел  како независен аналитички хемичар . По некои првични алармантни искуства, Смит одбил да се занимава со работа на стручни сведоци, која била основна работа за консултации со научниците од тоа време и која тој ја сметал за корумпирана.

Следствено, кога бил основан Инспекторатот за алкали со Законот за алкали од 1863 година, интегритетот на Смит го направил природен кандидат. Како инспектор на алкалните работи на кралицата Викторија, тој бил прототип на научниот државен службеник. Тој ја работел таа работа до неговата смрт. Тој е погребан на гробиштата на црквата Свети Павле на Керсал Мур, Салфорд 

Во 1872 година Смит ја објавил книгата *Воздух и дожд: Почетоците на хемиската климатологија (Air and Rain: The Beginnings of a Chemical Climatology)*, која ги прикажува неговите истражувања за хемијата на атмосферските врнежи . Овие студии го вклучуваат откривањето, во 1852 година, на киселите дождови во северните британски градови, како последица на согорувањето на јаглен богат со сулфур. Тој бил награден со почесно членство на Институтот за инженери и бродоградители во Шкотска во 1884 година. По неговата смрт, неговата колекција од околу 4.000 книги била купена од библиотеката при колеџот Овенс во Манчестер. Тие сега се во библиотеката на Универзитетот Џон Рајландс, наследникот на библиотеката.

## Спиритуализам
Смит со неговиот пријател Вилијам Крукс, присуствувал на сеанса на 21 април 1870 година во Лондон. Тој му испратил на Крукс 15 писма за спиритизмот во периодот помеѓу април 1869 и 1871 година. Смит не сакал да пишува нашироко за спиритизмот бидејќи верувал дека тоа може да му наштети на неговата научна репутација. Бил член на Друштвото за психички истражувања од 1882 до 1884 година. Откако умрел, во неговата библиотека биле откриени 89 книги за окултизмот .

## Награди и почести
Смит бил избран за член на Кралското друштво (FRS) во 1857 година .

## Издаваштво

*  (1855)
*  (1869)
*  (1872)
*  (1876)
*  (1879)
*  (1883)

## Наводи

## Библиографија

* 
* 
* 

Категорија:Шкотски хемичари
Категорија:Членови на Кралското друштво
Категорија:Починати во 1884 година
Категорија:Родени во 1817 година
Категорија:Атмосфера